STS-41-G
STS-41-G oli NASA Space Shuttle'i programmi 13. missioon ja kosmosesüstik Challengeri kuues missioon. Challenger startis 5. oktoobril 1984 ja sooritas 13. oktoobril teise kosmosesüstiku maandumise Kennedy kosmosekeskusesse. See oli esimene kosmosesüstiku missioon, millel oli seitsmeliikmeline meeskond ja esimene mehitatud missioon, mille meeskonnas oli kaks naist. Missiooni ajal väljus Katryn Sullivan esimese ameeriklannana avakosmosesse. Missioon viis kosmosesse ka esimese Austraalia päritolu astronaudi, Paul Scully-Poweri ja esimese kanadalase, Marc Garneau.